
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 8T/19/2024 8724010252 14. 05. 2024 JUDr. Richard Bureš ECLI:SK:OSPP:2024:8724010252.3
ROZSUDOK V MENE SLOVENSKEJ REPUBLIKY Okresný súd Poprad, samosudca JUDr. Richard Bureš, v trestnej veci obžalovaného ml. A. B., na hlavnom pojednávaní 14. mája 2024 takto rozhodol: Obžalovaný ml. A. B., nar. XX.XX.XXXX v C., trvale bytom D., E. XXX/XX, F. C., je vinný, že dňa 30.08.2023 v čase okolo 13:30 h v meste Svit, okres C., ukradol jeden kus železného zábradlia o rozmeroch 2m x 1m o hmotnosti 70 kg, ktoré sa nachádzalo voľne položené vedľa chodníka medzi cestou 1/18 a podchodom železničnej stanice, čím Mestu Svit, so sídlom Hviezdoslavova 268/32, Svit, 100:00326607 spôsobil škodu vo výške 12.60 Eur a skutku sa dopustil napriek tomu, že za obdobný skutok bol postihnutý v priestupkovom konaní za priestupok proti majetku podľa § 50 ods. 1 zákona č. 372/1990 Zb. o priestupkoch v znení neskorších predpisov spočívajúci v krádeži a to blokom Obvodné oddelenia Policajného zboru vo Svite na pokutu nezaplatenú na mieste č. A2200091717 zo dňa 08.12.2022, právoplatným dňa 08.12.2022, pričom mu bola uložená pokuta vo výške 15 Eur, teda prisvojil si cudziu vec tým, že sa jej zmocnil a bol za obdobný čin v predchádzajúcich dvanástich mesiacoch postihnutý, čím spáchal prečin krádeže podľa § 212 ods. 1 písm. g) Trestného zákona a za to mu u k l a d á : Podľa § 212 ods. 1 Trestného zákona a podľa § 117 ods. 1 Trestného zákona s použitím § 36 písm. l) Trestného zákona, § 38 ods. 2, ods. 3 Trestného zákona trest odňatia slobody vo výmere 2 (dvoch) mesiacov. Podľa § 49 ods. 1 písm. a) Trestného zákona mu výkon trestu podmienečne odkladá. Podľa § 119 ods. 1 Trestného zákona mu určuje skúšobnú dobu v trvaní 12 (dvanásť) mesiacov. odôvodnenie:
Podľa § 172 ods. 2 Trestného poriadku tento rozsudok neobsahuje odôvodnenie, pretože sa po jeho vyhlásení prokurátor aj obžalovaný vzdali odvolania alebo taký prejav urobili v lehote troch pracovných dní od vyhlásenia rozsudku. prisvojil si cudziu vec tým, že sa jej zmocnil a bol za obdobný čin v predchádzajúcich dvanástich mesiacoch postihnutý, Poučenie: P o u č e n i e : Proti tomuto rozsudku je možné podať odvolanie, s výnimkou výroku o vine vyhlásenou obžalovaným v zmysle § 257 ods. 5 Trestného poriadku, a to do 15 dní od jeho oznámenia prostredníctvom Okresného súdu Poprad na Krajský súd v Prešove. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2024:8724010252.3 (dáta aktuálne k 14. 11. 2026). Záväzné je znenie zverejnené súdom.




